പുനീത് മരിച്ച മനോവിഷമത്തില് ഭക്ഷണമുപേക്ഷിച്ചു ആരാധകന് കുഴഞ്ഞുവീണ് മരിച്ചു ബാംഗ്ലൂര് : കന്നഡ സൂപ്പര് താരം പുനീത് രാജ്കുമാര് മരിച്ചതറിഞ്ഞുള്ള മനോവിഷമത്തെ തുടര്ന്ന് ഭക്ഷണമുപേക്ഷിച്ച ആരാധകന് മരിച്ചു. മാണ്ഡ്യയിലെ കെരഗോഡു ഗ്രാമത്തിലാണ് സംഭവം. കെ.എം. രാജു 50 ആണ് മരിച്ചത്. ഡോ. രാജ്കുമാര് എന്നപേരില് ഹോട്ടല് നടത്തിയിരുന്ന രാജു വെള്ളിയാഴ്ച പുനീതിന്റെ മരണം അറിഞ്ഞതോടെ ഭക്ഷണമുപേക്ഷിച്ചതായി വീട്ടുകാര് പറഞ്ഞു. പുനീതിന് ആദരാഞ്ജലി അര്പ്പിക്കാന് ബാംഗ്ലൂരിലേക്ക് പോവുകയാണെന്ന് കുടുംബത്തെ അറിയിച്ച് ശനിയാഴ്ച രാവിലെ വീടുവിട്ട ഇദ്ദേഹം മാണ്ഡ്യയിലെ സില്വര് ജൂബിലി പാര്ക്കിനുസമീപം കുഴഞ്ഞുവീഴുകയായിരുന്നു. വിവരമറിഞ്ഞ് ഗ്രാമവാസികളെത്തി ഇയാളെ വീട്ടിലെത്തിച്ചെങ്കിലും രാത്രിയോടെ മരിച്ചു. Tags